
	Konkursa/Iepirkuma dalībnieki



Datums skatāms laika zīmogā. Nr.3.1.1/26/198
Skaidrojums pretendentiem par atklātu konkursu VNP 2026/074AK
Valmieras novada pašvaldības Iepirkuma komisija (turpmāk – Komisija) 17.06.2026.          Elektronisko iepirkumu sistēmā ir saņēmusi jautājumu par atklāta VNP 2026/074AK “Laikmetīgās mākslas telpas “Kurtuve” pārbūves būvprojekta izstrāde un autoruzraudzība” (turpmāk – Konkurss) nolikumu.

Komisija sniedz atbildi uz saņemto jautājumu:


Jautājums:

Lūdzam veikt grozījumus atklāta konkursa Nr. VNP 2026/074AK nolikuma 5.1.6. apakšpunktā, paplašinot līdzvērtīga objekta tipu loku un paredzot, ka par līdzvērtīgu pakalpojumu tiek atzīti ne tikai projektēšanas darbi ēkai vai telpu grupai ar būvju klasifikācijas kodu 1261, bet arī projektēšanas darbi objektiem ar būvju klasifikācijas kodiem 1220 un 1265.

Lūdzam nolikuma 5.1.6. apakšpunktā noteikto prasību precizēt šādā vai līdzvērtīgā redakcijā:

“projektēšanas darbi ēkas vai telpu grupas ar būvju klasifikācijas kodu 1261, 1220 vai 1265 pārbūvei vai jaunai būvniecībai”.

Attiecīgi lūdzam precizēt arī saistītos vērtēšanas kritērijus AP1 un AP3, kuros līdzvērtīga pieredze vai lietošanas veida maiņa šobrīd tiek sasaistīta tikai ar būvju klasifikācijas kodu 1261, paredzot, ka tiek pieņemta arī pieredze objektos ar būvju klasifikācijas kodiem 1220 un 1265.

Šāds precizējums paplašinātu konkurenci un ļautu piedalīties pretendentiem, kuriem ir pieredze salīdzināmas sarežģītības publisku vai nedzīvojamu ēku pārbūves vai jaunbūves projektēšanā, vienlaikus saglabājot prasību, ka būvprojektam jābūt pilnībā pabeigtam, saskaņotam un akceptētam normatīvajos aktos noteiktajā kārtībā.

Lūdzam sniegt skaidrojumu, vai Pasūtītājs pieņems kā līdzvērtīgu pieredzi būvprojektos ar būvju klasifikācijas kodiem 1220 un 1265, ja attiecīgais būvprojekts ir pilnībā pabeigts, saskaņots un akceptēts būvvaldē.
Atbilde:
Pasūtītāja prerogatīva ir izvirzīt iepirkuma procedūras dokumentos savām vajadzībām atbilstošus, objektīvi pamatotus pretendentu atlases un piedāvājumu vērtēšanas kritērijus saimnieciski visizdevīgākā piedāvājuma izvēlei, vienlaikus ievērojot iepirkuma jomu regulējošajos aktos noteikto, proti, Pasūtītāja reālo vajadzību noteikšana ir Pasūtītāja kompetence un tikai pats Pasūtītājs vislabāk zina un var izvērtēt, kādas tieši prasības izvirzīt pretendentiem, lai nodrošinātu savām vajadzībām atbilstošus pakalpojumus.
Publisko iepirkumu likuma 46.panta pirmā daļa nosaka, ka Pasūtītājs var noteikt prasības attiecībā uz piegādātāja tehniskajām un profesionālajām spējām, kas nepieciešamas iepirkuma līguma izpildei. Šādas prasības var attiekties uz līguma izpildē iesaistīto personālu, piegādātāja pieredzi un tehniskajiem resursiem.   Šā panta trešās daļas 3. punkts nosaka, ka piegādātāja tehniskās un profesionālas spējas atbilstoši pakalpojuma rakstura, kvantitātei, svarīguma pakāpei un lielumus var apliecināt ar informāciju par būtiskākajām sniegtajiem pakalpojumiem, pievienojot izziņas un atsauksmes ne vairāk kā par trim iepriekšējiem gadiem, norādot summas, laiku un saņēmējus (publiskas vai privātas personas). Ja tas nepieciešams konkurences veicināšanai, pasūtītājs var noteikt garāku pieredzes apliecināšanas termiņu;

Iepirkuma priekšmets ir specifiskas publiskas funkcijas ēka, kuras projektēšanā būtiska nozīme ir pieredzei tieši ēku ar būvju klasifikācijas kodu 1261 (ēkas plašizklaides pasākumiem; plašizklaides pasākumu telpu grupa) projektēšanā. Šāda veida būvēm raksturīgas specifiskas prasības attiecībā uz cilvēku plūsmas organizāciju, evakuācijas risinājumiem, akustiku, daudzfunkcionālu telpu plānošanu, inženiertīklu risinājumiem, kā arī būves ekspluatācijas un drošības aspektiem, kas būtiski atšķiras no vispārīgām publiskām ēkām (tai skaitā ēkām ar būvju klasifikācijas kodiem 1220 un 1265), līdz ar to prasība par pieredzi konkrēta veida objektu projektēšanā ir samērīga ar iepirkuma priekšmetu un nepieciešama, lai nodrošinātu kvalitatīvu un savlaicīgu līguma izpildi, mazinot iespējamos projektēšanas un būvniecības riskus.

Pasūtītājs ir izvērtējis konkurences aspektus un secinājis, ka tirgū ir pietiekams skaits pretendentu, kuriem ir atbilstoša pieredze šādu objektu projektēšanā, tādēļ prasība nepamatoti neierobežo konkurenci. Konkurences veicināšanai Pasūtītājs noteica garāku pieredze apliecināšanas termiņu. 

Ņemot vērā iepriekš minēto, norādām, ka Konkursa nolikuma 5.1.6. punktā izvirzītā prasība un vērtēšanas kritēriji  AP1 un AP3  netiks mainīti.

Gatavojot piedāvājumu atklātam konkursam VNP 2026/074AK “Laikmetīgās mākslas telpas “Kurtuve” pārbūves būvprojekta izstrāde un autoruzraudzība”, pretendentiem jāņem vērā atbildē sniegtais skaidrojums.
Komisijas priekšsēdētājs

